JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis arendatakse uut tõhusat vaktsiini
Palestiinlased intensiivistavad terrorit
Iisrael tõhustab turvamüüri Gaza ümber
Iisraeli ravimifirma NRx Pharmaceuticals teatas,
et sai suurepärase ohutusprofiili oma uuele koroonavaktsiinile.
See on läbinud riigi karmid andmekaitse kontrolltestid
ja firma jätkab katsetuste järgmise etapiga.
Vaktsiin, mis peaks kaitsma ka koroona uue Omicroni variandi vastu,
on saanud nimeks Bri-Life,
ja ravimifirma juhatuse teatel on põhjust olla optimistlik sellegi suhtes,
et uus ravim annab kestva immuniteedikaitse
ka koroonaviiruse teiste võimalike mutatsioonide vastu.
Iisraeli valitsus sulges Omicroni variandi tõttu lennujaama
novembri lõpus kaheks nädalaks kõigile välismaalastele
ja pole seni teinud otsust lennuväljade taasavamise kohta.
Ligi 50 Aafrika riiki on kuulutatud endiselt punasteks riikideks
uue Omicroni viirusevariandi tõttu.
Iisraeli välisluureteenistuse Mossad uus juht David Barnea
käis nädala eest USAs, et rääkida Valge Maja ja Pentagoni juhtkonnale
Iraani tuumaprogrammi tegelikust arengust
ja samas ka Iisraeli valmidusest peatada selle tegevus.
Aruteludelt pole palju infot avalikkusesse lekkinud,
kuid peaminister Bennetti saadikuna
pidi Mossadi juht paluma ka USA-l teha kõik,
et Iraan loobuks oma tuumarelvaprogrammist.
Luurejuhi sõnul on Iraan jõudnud juba nii kaugele,
et naasmine JCPOA algupärase lepingu juurde pole enam võimalik.
Ta rõhutas ka oma riigi valitsuse otsust
tegutseda igal juhul, kasvõi üksi, et Iraanist tuumariiki ei saaks.
Sama sõnumi edastas ülejäänud maailmale
ka Iisraeli president Isaac Herzog
oma visiitidel mitmesse EL riiki umbes nädal tagasi.
USA välisminister kordas aga president Bideni avaldust,
mille järgi USA ei saa aktsepteerida olukorda,
kus Iraan üha kiirendab oma tuumaprogrammi,
kuid venitab teadlikult kõnelustel selle lõpetamise teemal.
Umbes 6-kuulise ametiaja järel on Iisraeli valitsus pidanud tõdema,
et selle tegevus pole vastanud ei nende endi valimislubadustele
ega ka valijate ootustele.
Arvamusküsitlusi tehakse riigis pidevalt
ja nädala eest Iisraeli Kanal 12 korraldatud küsitluse järgi
on eelmine peaminister Netanyahu
endiselt ülekaalukalt riigi populaarseim poliitik
ja ka parim kandidaat peaministrikohale.
Praegust nn muutusekoalitsiooni
toetab hetkel vaid 36 % küsitletuist,
Netanyahu juhitud koalitsioon saaks aga ca 43 protsenti häältest.
Peaministrite võrdluses toetaksid Netanyahut ligi pooled, ehk 45 %,
Bennettit aga vaid 25 % valijaist.
Sellised arvutused nõrgendavad peaministripartei positsiooni
ja tugevdavad samas araabiapartei Ra'ami mõjuvõimu.
Iisraellased ei pea ka koroonaepideemiat
riigi olulisimaks probleemiks,
sest 39 % neist ütles, et suurim probleem on elatuskulud.
Teiseks tekitavad enim muret vägivald ja kuritegevus,
kolmandaks Iraan ja tema tuumaprogramm.
Koroonaviiruse probleemi pidas tähtsaks vaid 6 % vastanuist.
Palestiinlased on taas käiku lasknud
mõnda aega soikus olnud terrorirünnakud.
Eelmisel nädalal toimus kaks uut inimohvritega rünnakut.
Viimatine neist leidis aset Tulkarmi ristmiku patrullpunktis,
kui suurel kiirusel sõitnud auto rammis Iisraeli julgeolekuväelast,
kes sai tõsiselt viga ja toimetati haiglasse.
Ristmiku valveposti teine sõdur
tulistas autot juhtinud 15-aastast palestiinlast Muhammed Musat,
kes viidi samuti haiglasse, kus ta siiski saadud vigastustesse suri.
Noorukil polnud autojuhiluba ega ka luba Iisraeli siseneda.
Tegu oli juba teise rünnakuga lühikese perioodi jooksul,
sest vaid kaks ööpäeva varem
pussitas palestiinlasest teismeline ortodoksi juudi noorukit
Jeruusalemmas Damaskuse värava lähedal.
Nooruk püüdis pussitada teisigi lähedal seisnud iisraellasi
ja olukord arenes niivõrd ohtlikuks,
et kohalviibinud piirivalvurid pidid peatama poisi tulistamisega,
ja temagi suri saadud haavadesse.
Iisraeli kaitseminister Benny Gantz käivitas juhtumite suhtes juurdluse,
kuid tõdes samas, et kõik Juuda ja Samaaria piiripunktid
tuleb viia vastavate juhtumite puhuks koheselt häireolukorda.
Mõlemat juhtumit arutati ka Iisraeli parlamendis Knessetis,
kus paremtiiba ehk opositsiooni kuuluvad esindajad nõudsid,
et valitsuskoalitsiooni kuuluva Ra'ami partei juht Mansour Abbas
mõistaks rünnakud hukka.
Mansour Abbas kuulas küll opositsiooni nõudmisi,
kuid lahkus siiski parlamendi istungilt,
nõudmisi kommenteerimata või neile vastamata.
Knessetis järgnenud sõnavõttudel imestati,
kas riigi valitsus toetab niiviisi palestiinlaste terrorit.
Parlamendi välis- ja julgeolekukomisjoni esimees
Ram Ben Barak tõdeski, et Iisrael on taas keset terrorilainet,
kus suured rünnakud suudetakse ära hoida ja ennetada,
kuid selliste üksildaste huntide rünnakuid on võimatu ette näha.
Süüria armee esindaja teatel tegid tundmatud sõjalennukid teisipäeval,
vaid mõne päeva eest raketirünnaku
mitmete sadamas asunud objektide pihta.
Armee esindaja väitel sihiti mitmeid Iraani ehitatud ja valvatud rajatisi,
mis täielikult hävinesid.
Rünnakud tekitasid suuri põlenguid,
mis arenesid vägevateks plahvatusteks,
kui ladudes asunud lõhkeaine süttis.
Süüria süüdistas nagu tavaliselt Iisraeli armeed,
kes oma kombe kohaselt keeldus rünnakuid kommenteerimast.
Iisraeli Õhujõud on teinud aeg-ajalt rünnakuid
Süürias asuvate Iraani objektide pihta,
kuid mitte kunagi nii lähedal Vene armee baasile.
Rünnakud Latakiasse on väga harvad,
sest sadama lähedal on ka Vene armee relvaladu.
Viimati tegi Iisrael õhurünnaku Latakiasse 2018. a,
kui Süüria õhutõrje tulistas Vene S-200 raketiga kogemata alla
Vene luurelennuki.
Intsidendis süüdistati toonagi Iisraeli,
kelle lennukeil polnud siiski mingit pistmist
Süüria õhutõrje eksitusega.
Iisraeli armee sai korralduse
hoida ära Gaza sektorit valitseva Hamasi võimalused
Iisraeli piiri nii ületada kui selle alt sisse tungida.
Erilist tähelepanu tuli pöörata nn rünnakutunnelitele.
Ligi neli aastat kestnud projekt on lõpule jõudnud
ja Gaza on ümbritsetud maismaal 65 km pikkuse betoonmüüriga,
samamoodi nagu juba varemalt
ka mitmed teised palestiinlaste külad ja linnad.
Kaitsejõud rõhutavad, et tegu pole elanike ja tsiviileluolu karmistamisega,
vaid puhtalt ennetava kaitsemeetmega,
millega hoitakse ära Hamasi ohtlikeim tegevus.
Seoses tara valmimisega
pidas Iisraeli kõrgeim sõjaväelane, peastaabiülem Aviv Kochavi kõne,
kus ütles muuhulgas, et too raudmüür on keskne osa Iisraeli võitluses
Hamasi ja teiste Iraani toetatud terrorirühmituste vastu riigi lõunaosas.
"Eelmisel kevadel tulistati siit Iisraeli poole üle 4500 raketi
ja püüti erinevatest kohtadest piiri alt läbi tungida.
Nüüd ei tasu seda enam teha,
sest valminud tara kaitseb meie kodanikke äärmiselt tõhusalt."
Nii kirjeldas kindral Aviv Kochavi
Gaza-Iisraeli vahelise kindlustatud piiritara omadusi.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee